স্টাফ রিপোর্টার ॥ হবিগঞ্জে কৃতি শিক্ষাবিদ আব্দুল হান্নান চৌধুরী মেমোরিয়াল ট্রাস্টের উদ্যোগে দরিদ্র ও মেধাবী ছাত্রছাত্রীদের মাঝে বৃত্তি প্রদান করা হয়েছে। গতকাল শনিবার সকালে হবিগঞ্জ সরকারি উচ্চ বিদ্যালয় মিলনায়তনে হবিগঞ্জ ওয়েলফেয়ার ট্রাস্ট সভাপতি হারুনুর রশিদ চৌধুরীর সভাপতিত্বে এবং বিয়াম ল্যাবরেটরী স্কুলের অধ্যক্ষ রওশন সুলতানার পরিচালনায় অনুষ্ঠানে প্রধান অতিথি ছিলেন জেলা প্রশাসক মোঃ জয়নাল আবেদীন। বিশেষ অতিথি ছিলেন হবিগঞ্জ পৌরসভার মেয়র আলহাজ্ব জি কে গউছ ও হবিগঞ্জ সরকারি উচ্চ বিদ্যালয়ের প্রধান শিক্ষক গফফার আহমেদ। শুরুতে পবিত্র কোরআন থেকে তেলাওয়াত করেন হবিগঞ্জ উচ্চ বিদ্যালয়ের ধর্মীয় শিক্ষক মাওলানা আনোয়ার আলী। পরে প্রধান অতিথি জেলার বিভিন্ন স্কুলের দরিদ্র ছাত্রছাত্রীদের হাতে ২ হাজার টাকা করে বৃত্তির টাকা তুলে দেন।